TAGĦRIF STORIKU FUQ IL-BANDA SANTA ELENA Meta mqallbu l-kotba ta' l-istorja nsibu, li sa mill-1865 kienet ġiet imwaqqfa ġewwa Birkirkara Banda li kienet iġġib l-isem ta' Banda Sant' Elena. Xi żmien wara dan l-isem ġie mibdul fl-isem ta' A/eanza, li jfisser għaqda, iżda ġara li flok l-għaqda, nqalgħet firda, għaliex xi bandisti waqqfu banda oħra bl-isem ta' La Stella. Din il-Banda La Stella, kienet magħrufa wkoll bl-isem Ta' Ħamsa, u kellha l-każin tagħha f'Palazzo Souchet, fil-pjazza tal-Knisja. Din il-banda ma kellha ebda rabta ma' baned oħrajn. Kien fis-sena 1918 li fil-festa ta' Santa Liena, il-Banda ta' Birkirkara ma ħaditx sehem fil-festa u minflok inġabet banda oħra biex tferraħ qlub il-Karkariżi. Xi Karkariżi ħaduha wisq bi kbira li banda Karkariża ma tieħux sehem fil-festa tal- Patruna, u waħħlu f'moħħhom li jwaqqfu banda bl-isem ta' Banda Sant' Elena. Tnejn minn dawn minn nies li kienu ferm prominenti fit-twaqqif ta' din il-Banda ġdida kienu s-Sur Giovanni Grech Duca u s-Sur Ignazio Sammut. Ħadmu u stinkaw kemm felħu biex jaraw li din il-ħolma tagħhom issir realtà. Bdew isibu nies li kienu jdoqqu fil-komittiva, wegħduhom ħlas tajjeb jekk jibdew idoqqu mal-Banda l-ġdida. Fl-1919 l-ewwel bandisti f'din il-Banda li ġiet mogħtija l-isem ta' Banda Sant Elena, kienu jieħdu sehem fil-komitiva, u qabel kienu wkoll bandisti fil-banda Ta Ħamsa. Huma għażlu bħala l-ewwel surmast tagħhom lil Mro. Kien jonqoshom issa l-mużika fuqhiex idoqqu. Hekk kif żarmat il-banda Ta' Ħamsa jew La Stella, il-mużika nxtrat minn din il-banda li kienet għadha kif twaqqfet. Il-Banda Sant' Elena bdiet tiltaqa' fil-każin fi Piazzetta San Francesco Saverio. Dan kien każin ta' l-armar, u kien jieħu ħsieb il-festa ta' Santa Liena. Il-kunċerti kienu jsiru f'dan il-każin. Il-bidu tal-ħajja ta' din il-Banda kien tajjeb, għax bandisti kien hemm madwar 30. Xi wħud kellhom l-istrumenti tagħhom, u oħrajn kienu jdoqqu fil-Banda tal-K.O.M.R.M., magħrufa bħala tal-Milizzja. L- interess kull ma jmur kien dejjem jikber. Kien jonqos biss li l-banda tidher fil-pubbliku għall-ewwel darba. Sa fl-aħħar waslet l-ewwel kumissjoni. Il-Banda Sant' Elena ġiet mistiedna ddoqq f'Ħal Balzan, lejliet il-festa tal-Lunzjata. Il-kumissjoni kienet ta' żewġ liri u nofs. B'din il-kumissjoni l-Banda ma sofriet ebda telf, għax biex jiġu ffrankati l-ispejjeż il-bandisti marru Ħal Balzan u reġgħu lura bil-mixil F'din l-ewwel okkażjoni sar marċ minn ħdejn l-Għassa tal-Pulizija ta' Ħal Lija sa ħdejn il-każin tal- Lunzjata. Il-Banda ġiet milqugħa ferm tajjeb. Taħt it-tmexxija tas-Surmast Ferdinando Camilleri, l-Banda bdiet miexja fit-triq tas-suċċessi, u kompliet miexja f'din it-triq ukoll taħt it-tmexxija ta' ibnu s-Surmast Giuseppe Camilleri u tas-Surmastrijiet Gioacchino Micallef, Vincenzo Costa, Giużeppe Busuttil, Joseph Sammut, u s-Surmast preżenti, Clemente Sciberras. Aktar ma beda jgħaddi ż-żmien aktar il-Banda bdiet tissoda u tieħu fama. Infetaħ każin ġdid fi Triq il-Kbira. Allievi bdew ġejjin bi kwantità. Għalliema tal-mużika kien hemm tnejn, Giovanni Grech li kien jgħallem l-injam u li kellu wkoll il-Banda San Gejtanu tal-Ħamrun, u Ignazio Sammut li kien jgħallem ir-ram. Tant kienet popolari l-Banda Sant' Elena li kellha l-unur li tiftahar li kienet waħda mill-iktar baned, jekk mhux l-iktar-waħda, li kellha kummissjonijiet. Tant hu hekk, li minbarra f'xi sitt irħula, daqqet f'kull rokna ta' Malta. F'Għawdex, il-Banda kienet tiġi mistiedna regolarment. Fl-Esibizzjoni tal-Baned tal-1923 fil-Belt Valletta, il-Banda taħt id-direzzjoni tas- Surmast Vincenzo Costa, irnexxielha tikseb it-tieni post. L-ewwel post ħaditu l- banda tal-Belt. Is-suċċessi tal-Banda ma kienux limitati biss għal Malta u Għawdex, iżda barra x- xtut ta' Malta wkoll. Fl-1926, il-Banda ġet mistiedna tmur Tunes. Il-Banda kienet taħt id-direzzjoni tas-Surmast Ġużeppi Busuttil u daqqet marċi u programm quddiem il-Katidral ta' Tunes. Il-komunità Maltija t'hemm għamlitilha laqgħa mill- aqwa. Din il-mawra tant kienet suċċess li sentejn wara ġiet mistiedna li terġa' tmur hemm. Il-laqgħa li kellha l-Banda għal din it-tieni mawra tagħha f'Tunes kienet xi ħaġa kbira. Kien ġewwa Tunes li s-Surmast Busuttil ġie maħtur kavalier għall-ħila li wera fl-arti mużikali. Il-bandisti ġew mogħtija midalja kull wieħed u l-Bandalora ġiet dekorata wkoll b'midalja kbira, kollox rigali tal-Bev ta' Tunes. L-iktar ħaġa li ħadet pjaċir biha l-komunità Maltija ta' Tunes kienet li kemm is-Surmast kif ukoll il-bandisti kienu Maltin. Fis-sena 1929 iżżanżan planċier mill-isbaħ, meta f'Malta ma kienx hawn ħlief ieħor bħalu. Dan il-planċier ġie dekorat mill-ġdid din is-sena u għalkemm ilu jservi dak iż- żmien kollu għadu jgħaxxqek bil-ġmiel tiegħu. Fis-sena 1950 iżżanżnet strumentatura ġdida mill-aktar intonata, li l-flus għax-xiri tagħha ġew miġbura mill- partitarji numerużi tal-Banda. Fil-festi ċentinarji ta' Santa Liena ta' l-1928, il-Banda stabbiliet l-Innu popolari tal- Banda, fuq versi tal-Kavalier Ġużċ Dimech Debono u mużika tas-Surmast Kavalier Ġużeppi Busuttil. F'din l-istess okkażjoni indaqq għall-ewwel darba l-/nno di Gloria a Sant' Elena iImperatrice, b'versi u mużika ta' l-istess Dimech Debono u Busuttil. Dawn iż-żewġ innijiet għadhom jindaqqu sal-lum u jibagħu jindaqqu sakemm iddum wiefa l-banda, bħala monument xieraq lil dawn iż-żewġ persunaġġi li tant ħabbew lill-Banda u li ma setgħux jagħtu rigal iżjed xieraq minn dak li taw. Meta l-Banda marret Tunes it-tielet darba fl-1938, hija wriet l-ikbar patrijottiżmu li banda tista' turi, għaliex din il-Banda Sant' Elena li daqqet għall-ewwel darba l-Innu Malti barra x-xtut ta' Malta, dak l-Innu li tant qiegħed għall-qlub il-Maltin. Qabeż id- dmugħ dak in-nhar minn għajnejn il-Maltin ta' Tunes meta semgħu għall-ewwel darba dik il-ħlewwa ta' mużika li hija l-Innu Malti. Il-Banda Sant'Elena dejjem kienet minn ta' quddiem biex tkabbar il-festi u biex tieħu sehem f'okkażżjonijiet uffiċjali, na''jonali u straordinarji. Il-Banda daqqet fil- preżenza ta' persunaġġi rjali dinjitarji tal-knisja u persuni oħra distinti. Fil-konkors nazzjonali ta' marċi grotteski, il-Banda Sant' Elena għandha rekord assolut. Bejn l-1929 u l-1956, fi tlettax-il darba li ħadet sehem irnexxielha tisboq lil kull banda oħra li ħadet sehem billi kull darba ħadet l-ewwel premju. Ma dan irridu nżidu li fl-1979 il-Banda kisbet l-ewwel post fil-konkors ta' l-Innu Marċ għal Jum il-Ħelsien. Irridu ngħidu wkoll li fit-13 ta' Diċembru 1985 ġiet mogħtija l-ewwel post għall-aħjar interpretazzjoni ta' biċċa mużika moderna. Taħt it-tmexxija tas-Surmast Ferdinando Camilleri, l-Banda bdiet miexja fit-triq tas-suċċessi, u kompliet miexja f'din it-triq ukoll taħt it-tmexxija ta' ibnu s-Surmast Giuseppe Camilleri u tas-Surmastrijiet Gioacchino Micallef, Vincenzo Costa, Giużeppe Busuttil, Joseph Sammut, u s-Surmast preżenti, Clemente Sciberras. Aktar ma beda jgħaddi ż-żmien aktar il-Banda bdiet tissoda u tieħu fama. Infetaħ numru ta' bandisti huwa konsiderevoli, kif ukoll huwa n-numru ta' l-allievi. Is-Sinjuri Joseph Zammit, li huwa nkarigat mis-sezzjoni ta' l-injam, u Archibald Mizzi mis- sezzjoni tar-ram, jgħamlu ħilithom biex flimkien mas-Surmast Clemente Sciberras jiżviluppaw dak it-talent mużikali, biex il-fjamma li nxtegħlet f'dan il-qasam mhux biss ma tintefiex, iżda li tibqa' tagħti dak id-dawl qawwi li jixirqilha l-Banda Sant' Elena. KUMITAT TAL-BANDA SANT' ELENA 1986-1987 J.L. FENECH ADAMI LL.D Viċi-President: SUR J. VELLA Segretarju: SUR G. MALLIA Segretarju: SUR C. GRECH Direttur spiritwali: IL-W. MICALLEF, CHARLES MICALLEF u J. GAUCI.